L 135/84
BG
Официален вестник на Европейския съюз
23.5.2023 г.
6.4 Изисквания към наставниците и оценителите Наставниците и оценителите са персонал по техническото обслужване със следните квалификации: i) Наставниците: — притежават валиден лиценз за техническо обслужване на въздухоплавателни средства (AML), издаден в съответствие с настоящото приложение, или валиден и напълно съвместим с приложение 1 на ИКАО AML в съответствие с допълнение IV към приложение II (част-145), който е приемлив за компетентния орган; — са притежавали в продължение на най-малко 1 година AML в същата категория като тази, за която са наставници по време на ОРМ, който е одобрен за квалификационен клас за тип, подходящ за упражняване на правата по отношение на свързаното въздухоплавателно средство; — притежават необходимите права за освобождаване или отписване в организацията за техническо обслужване, в която се провежда ОРМ; — имат опит в обучението на други лица (например в ролята на инструктори по практически стаж, инструктори в съответствие с приложение IV (част-147), които са преминали курсове за обучение на обучители или имат друга сравнима национална квалификация, или са преминали обучение във връзка с това, което е приемливо за компетентния орган).
ii) Оценителите, даващи окончателната оценка: — притежават валиден AML, издаден в съответствие с настоящото приложение, или валиден и напълно съвместим с приложение 1 на ИКАО AML в съответствие с допълнение IV към приложение II (част-145), който е приемлив за компетентния орган; — са притежавали в продължение на най-малко 3 години AML в същата категория като тази, за която се оценява ОРМ, одобрен за същия или подобен квалификационен клас за тип въздухоплавателно средство; — имат опит и/или са преминали обучение по оценяване на други лица (например в ролята на инструктори по практически стаж, проверяващи в съответствие с приложение IV (част-147), които са преминали курсове за обучение на обучители или имат друга сравнима национална квалификация, или са преминали обучение във връзка с това, което е приемливо за компетентния орган); — не са участвали като наставници на кандидата в рамките на ОРМ; когато оценителят участва в провеждането на ОРМ, по време на оценката на ОРМ присъства независим наблюдател.
6.5 Документация и записи от ОРМ Задоволителното провеждане на ОРМ се удостоверява на кандидата с доклада за окончателната оценка и дневника за ОРМ.
Документацията от ОРМ се предоставя на компетентния орган в подкрепа на заявлението за издаване или промяна на лиценза, както е посочено в раздел Б, подчаст Б от настоящото приложение.
Записите на документацията от ОРМ се съхраняват от организацията за техническо обслужване, където се провежда ОРМ, в съответствие с процедурите, договорени с компетентния орган на организацията за техническо обслужване.“; 22) Допълнение IV се заменя със следното: „Допълнение IV
Модули или частични модули за опит и основни знания, необходими за продължаването на срока на лиценз за техническо обслужване на въздухоплавателни средства по приложение III (част-66) А. Изисквания за опит В таблица А по-долу са посочени изискванията за опит, изразени в месеци, при добавяне на нова категория или подкатегория към лиценз, предоставен в съответствие с приложение III (част-66).
Изискванията за опит могат да бъдат намалени с 50 %, ако кандидатът е завършил одобрен по част-147 курс за основно обучение, съответстващ на конкретна подкатегория.